CELEX: C2004/118/64
Language: fi
Date: 2004-04-30 00:00:00
Title: asia C-176/04: Belgian kuningaskunnan 14.4.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/34
            
         Belgian kuningaskunnan 14.4.2004 Euroopan yhteisöjen komissiota vastaan nostama kanne
   (asia C-176/04)
   (2004/C 118/64)
   Belgian kuningaskunta on nostanut 14.4.2004 Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehenä on A. Goldman, avustajanaan avocat H. Gilliams.
   Belgian kuningaskunta vaatii, että yhteisöjen tuomioistuin
   
               —
            
            
               kumoaa Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 4 päivänä helmikuuta 2004 tehdyn komission päätöksen 2004/136/EY (1) siltä osin kuin siinä jätetään ilman yhteisön tukea kantajan osalta 9 322 809 euron suuruinen meno, joka koskee viljelykelpoisia peltoja;
            
         
               —
            
            
               toissijaisesti täyden harkintavaltansa mukaisesti alentaa komission tekemän 9 322 809 euron suuruisen tarkistuksen 1 079 814 euroksi.
            
         
               —
            
            
               Kantaja vaatii myös, että komissio velvoitetaan korvaamaan oikeudenkäyntikulut asiassa.
            
         Oikeudelliset perusteet ja pääasialliset perustelut
   Molemmat komission väittämät Belgian laiminlyönnit eli puutteellinen hallinnollinen valvonta ja viivästys kyseiseltä satovuodelta olevien kuvatietojen annossa perustuvat tosiasiassa komission virheelliseen yhteisön säännösten soveltamiseen. Komissio on näin ollen väärin perustein määrännyt kertaluonteisen tarkistuksen kantajan osalta.
   
      (1)  EYVL L 40, 10.2.2004, s. 31.